text: Dieseltyve anklages for en lang række lovovertrædelser
  19 januar 2014 kl. 08.28
  En politipatrulje fra Sydøstjyllands Politi anholdte natten til søndag to dieseltyve på Simmelbrovej i Billund Kommune. De bliver nu tiltalt for en lang række lovovertrædelser.
  Den ene tyv kørte i en Toyota-kassevogn med en 1.000 liters tank i varerummet. Tanken var fyldt op med 750 liter.
  Den anden tyv kørte i en mindre bil med pumpeudstyr.
  Ingen af dem havde kørekort, og varevognen var ikke ansvarsforsikret.
  Den alvorligste lovovertrædelse er, at tyvene kørte med farligt gods uden sikkerhedstilladelser. Straffen er højere end for tyveri.
  Politiet skal nu undersøger, hvor tyvene har stjålet olien. De har formentlig været på tyvetogt i et område nord for Sdr. Omme.
  